Гәзиттең номеры: 28 » Гәзиттең номеры: 28 » Яйыҡ гәзите | Газета Яик\nЯйыҡ гәзите » Гәзиттең номеры: 28\nСәсеү уңышлы үтһен10.04.2017\nЯҙғы сәсеү эштәре башланыуға һанаулы ғына көндәр ҡалды. Ошо айҡанлы район хакимиәтендә агрономдарҙың яҙғы баҫыу эштәренә әҙерлек һәм уны үткәреү буйынса сираттағы кәңәшмәһе уҙҙы. Унда быйылғы сәсеүҙең үҙенсәлектәре ентекле тикшерелде. Игенселәрҙең алдында торған төп бурыстар аныҡ билдәләнде. Сарала район хакимиәте башлығы Фәрит Дәүләтгәрәев, Ауыл хужалығы министрлығы, Башҡорт дәүләт аграр университеты вәкилдәре, ауыл хужалығы предприятиелары етәкселәре ҡатнашты.\nЯҙҙың бер көнө йыл-ды туйҙыра, ти халыҡ. Ысынлап та, был мәлдә барлыҡ сәсеү эштәре, агротехник сараларҙы теүәл үтәү төп иғтибар үҙәгендә булырға тейеш. Төбәгебеҙҙең «Гостех-надзор» етәксеһе Вилора Фәхретдинова әйтеүенсә, был тәңгәлдә ентекле эш бара. Хужалыҡтарҙың тех-никаһы баҫыуға сығырға әҙер.\nКүңел наҙы ҡушып12.04.2016\nКешенең шәхес булып формалашыуы бала саҡтан башлана. Бөгөн үҫеп килгән быуын китап уҡырға яратмай, тип зарланабыҙ. Кескәй саҡтан ҡулда сағыу һүрәттәргә, уйындарға бай кеҫә телефондары булғанда, әлбиттә, китапҡа уларҙың күҙе ҡыҙмай. Миләүшә Зыятдинованың интернет селтәрендәге шәхси сайтына ингәс тә: «Был хәлде ыңғай яҡҡа үҙгәртергә мөмкин бит!» - тигән уй тыуҙы. Йәш әсә балалар өсөн ғәҙәти булмаған китаптар тегеү менән шөғөлләнә. Бәлки тап был эштәр кескәйҙәрҙә китап уҡыуға ҡыҙыҡһыныу уятыр, артабан һөйөүгә әүерелер.\n- Улымдың бер йәшенә матур байрам ойоштораһым килде. Ҡағыҙ салфеткаларҙан сәскәләр яһап, «1» һаны формаһында ҡатырғаға йәбештерҙем. Ярайһы уҡ матур килеп сыҡты. Мәктәптә уҡыған сағымда уҡ сәнғәт мәктәбенә йөрөгән инем. Һүрәт төшөрөү, ҡул эштәре менән мауыҡтым. Киләсәктә дизайнер булырға хыялланғайным, әммә уҡырға инә алманым, - ти Миләүшә.\nҮҙ өлөшөмдө индерҙем12.04.2016\n.. Теүәл 55 йыл элек, 1961 йылдың 12 апрелендә «Байконур» космодромынан Юрий Гагарин «Восток-1» карабында тәү тапҡыр йыһанға күтәрелде. Бөтә кешелек тарихының иң сағыу, иң бөйөк биттәренең береһе инде был.\nФотолағы Гагариндың йөҙөнә иғтибарлыраҡ ҡарағыҙ әле - әүлиәгә тиң кеше булғандыр... Ә икенсе рәттә һулдан өсөнсө - яҡташыбыҙ Камил Нотфулла улы Ғиззәтуллин. Ғорур «Советтар Союзы» яҙыуы биҙәгән карап йыһанды байҡаған йылдың көҙөндә тап «Байконур» космодромына хеҙмәт итергә йүнәлтелә. Ошо саҡ космонавтарҙы, шул иҫәптән беренсе ҡатын-космонавт Валентина Терешкованы, йыһанға икенсе булып күтәрелгән Герман Титовты күреү, сығыштарын тыңлау бәхете тейә йәш һалдатҡа. Барыһы ла алсаҡ һәм ябай, төҫ менән дә, күңел менән дә матур кешеләр ине, тип иҫкә ала оло һалдат. Үҙе иһә «Чайка-2» системаһын хеҙмәтләндереүгә йәлеп ителә. Заманында хәрби сер булғас, был хаҡта Камил Нотфулла улы әлеге көндә лә артығын һөйләп бармай. Интернетта эҙләп саҡ таптыҡ - дошман һыу аҫты караптарын күҙәткән ошондай исемле йыһан юлдаштары комплексы булған икән. Эйе, космонавтика йыһан серҙәрен асыҡлау өлкәһе генә түгел, тәү сиратта - ил оборонаһын нығытыу әмәле.\nБыл донъяла ниҙәр бар?12.04.2016\nҺин дә түрә, мин дә түрә, атҡа бесән кем һала, тигәндәй, етәкселек органдары ишле булғансы, конкрет эш менән шөғөлләнеүселәр күберәк булһа, яҡшы инде ул. РФ Президенты В.В. Путиндың Указы менән Федераль миграция хеҙмәте һәм ФСКН (наркотиктар әйләнешенә контроль хеҙмәте) Эске эштәр министрлығына ҡушылды. Яҡшы булған, юғиһә Белореттан ФСКН хеҙмәткәрҙәрен наркомандарҙы тотоу түгел, хатта комиссия ултырыштарына килтереү ауыр мәсьәләгә әйләнгәйне бит! Барыбер урындағы наркомандар менән башлыса Учалы полицейҙары көрәште. Был йүнәлештә икенсе яңылыҡ - Эске ғәскәрҙәр нигеҙендә Милли гвардия ойошторола башланы. Эске эштәр министрлығы менән тығыҙ бәйләнештә террорсылыҡ, ойошҡан енәйәтселеккә, дөйөм алғанда - «эске» дошмандарға ҡаршы торасаҡ.\n«Аҡман-тоҡман» ғүмерле булһын18.03.2015\nҒәҙәттә, сәхнәлә әленән-әле ҡатын-ҡыҙҙарҙың сығыш яһауына өйрәнеп бөтөлгән. Ә бына Сораман ауылында тик ир-аттарҙан ғына торған «Аҡман-тоҡман» төркөмөнөң сығыш яһауы ҡатын-ҡыҙҙар өсөн көтөлмәгән бүләк булды. Ауылыбыҙ һәләтле артистарға бай: ҡайһы бер яҡтарҙа гармунсылар, баянсыларҙы таба алмайҙар, ә беҙҙең ауылда уларҙың һаны тиҫтәнән ашып китә.\nИр-аттарҙың концертына барыбыҙ ҙа хайран ҡалдыҡ. Мирал Хисамов, Зиннур Ҡәләмов, Сәхиәр Йосопов, Айрат Мөхәмәтов, Илшат Нәҙершин, Рәмил Шәрипов, Вәкиф Ямалов ҡатнашлығында ойошторолған ансамбль гармун, баянда онотола барған ауыл көйҙәрен яңғыраттылар. Мирал Хисамовтың боронғо башҡорт халыҡ йыры «Азамат»ты һуҙыуы кисәгә тағы ла йәм өҫтәне. Сәхиәр Йосопов байрамға Абҙаҡ ауылында йәшәгән ейәнен дә алып килгән. Олатаһының моңло йыры күңелдәргә үтеп инһә, ейәненең бейеүе барыһының да күңеленә хуш килде. Илшат Нәҙершиндың гитара ҡылдары аҫтында, Айрат Мөхәмәтов гармунға ҡушылып йырлауҙарын тамашасылар көслө алҡыштарға күмделәр. Байрам кисәһе хаҡлы ялдағы уҡытыусы Зиннур Ҡәләмовтың ҡатын-ҡыҙҙар темаһына арналған мәҡәләһе, Рәмил Шәрипов, Вәкиф Ямаловтың көләмәстәре менән бергә үрелеп барҙы. Был концертта халыҡ өсөн йәнә бер көтөлмәгән яңылыҡ - кисә залдағылар менән берлектә марш бейеүе менән тамамланды. Ир-аттарҙан торған төркөм ғүмерле булһын, тигән теләк менән таралышты барыһы ла. Билдәле инде: һәр эштә ойоштороусы кәрәк. Был концертты сәхнәгә сығарыу өсөн клуб мөдире Илзидә Ямалова күп тырышлыҡ һәм көс һалды. Уның эшендә артабан да уңыштар теләйбеҙ.\nҺәр ветерандың үҙ яҙмышы18.03.2015\nҺуғыш осоро балалары. Уларҙың кеме менән осрашһаң да - утлы афәттең эҙемтәләре хәтерҙәренән юйылмаған, яу яландарында ятып ҡалған яҡындары онотолмаған, йөрәк түрҙәрендә һаҡлана. Әңгәмәләр барышында күпте күргән, йыйырсыҡланған йөҙҙәренә, ҡураныс кәүҙәләренә ҡарап йәнең илай. Ниндәйҙер ҙур изгелектәр эшләйһе килә. Еңеү өсөн, илебеҙ фашист аяғы аҫтында ҡалмаһын өсөн ни тиклем тырышҡандар улар. Көнө - төнө эштән туҡтамағандар, ялан-ҡырҙарҙан ҡайтып инмәгәндәр, тамаҡтары ас, өҫтәре яланғас булһа ла, түҙгәндәр, Еңеү көнөн яҡынайтҡандар. Һәр бер тыл ветеранының үҙ өлөшө, үҙ яҙмышы, үҙ фажиғәһе бар.\nХеҙмәте һуғыш ветеранына тиңләтелгән Сәкинә апай Зиннурова (Саттарова) менән һөйләшәбеҙ:\n- Бер туған ағайҙарым Ғилметдин, Нуретдин, Мәүлит һуғыштан ҡайтманы, - ти ул күҙенә йәш алып. - Ғилметдин ағайым беҙҙең Ураҙ ауылынан Мөхәммәт Ноғоманов менән әсирлеккә эләккәндәр. Мөхәммәт ағай, әйҙә, ҡасайыҡ, тигәс: «Юҡ, мин һинең менән ҡаса алмайым, хәлем юҡ, ныҡ язаланылар», - тигән. Ә Мөхәммәт ағай ҡайтып киткән.\nКүп милләтле Рәсәй илендә йәшәйбеҙ. Халыҡ-ара татыулыҡтың бер нигеҙе булып дин-ара татыулыҡ ята. Башҡорт дәүләт университетының Учалы вәкиллеге ошо мөнәсәбәттәрҙе нығытыу маҡсатында хәйриә акцияһын ойошторҙо.\nВәкиллек китапханаһында булған 131 томлыҡ христиан дине энциклопедияһын бушлай ҡала сиркәүенә бүләк итте. Был китаптар - академик хеҙмәт, уларҙа христиан диненә ҡағылышлы бар булған мәғлүмәт тупланған. Бындай томлыҡтар тик берәр экземплярҙа ғына тиерлек донъя күрә. Аңлашыла, сиркәү өсөн бүләк - төпһөҙ хазина, ул христиан дине буйынса мәғлүмәт, белем сығанағы булып тора. Әйткәндәй, был томлыҡтарҙы һатып алыр өсөн 100 мең һумдан ашыу аҡса талап ителер ине. Сиркәү вәкилдәре оло рәхмәттәрен әйтеп, китаптарҙы ихлас күңелдән ҡабул иттеләр.\nӨс быуын артистары18.03.2015\nҠунаҡбай ауылы мәҙәниәт йоротоноң һәүәҫкәр артистары Әнғәм Атнабаевтың «Мөхәббәт тураһында йыр» исемле драмаһы буйынса спектакль күрһәтте.\nСәхнәгә ҡуйыусы - Айһылыу Закирова, ярҙамсыһы - Клара Грибанова. Ваҡиға 1947 йылдың йәйендә бара. Ҡатнашыусылар - Айһылыу Закирова, Хәлим Ғәйфуллин, Руфина Закирова, Самат һәм Тимур Ғатауллиндар, Сәғирә Вилданова, Флүрә Шайморатова, Зәлифә Сәфәровалар үҙ ролдәрен килештереп, ысын итеп уйнанылар. Сәғирә Вилданова, уның ҡыҙы Айһылыу Закирова, ейәнсәре Руфина - өс быуын сәхнәлә бергә сығыш яһанылар. Ниндәй һоҡланғыс күренеш! Самат Ғатауллин улы Тимур менән бергә уйнаны. Ауыл хакимиәте башлығы Фазила Шаймарҙанова һәүәҫкәр артистарға ҙур уңыштар теләне.\nУңған егеттәр ил күрке18.03.2015\nБәхетте һәр кеше үҙенсә аңлай, ә шулай ҙа уның иң олоһо - ир менән ҡатындың бер-береһен ихтирам итеп, берҙәй тырышып донъя көтөүендә, быуынды дауам итерлек тәрбиәле, аҡыллы балалар үҫтереүендә.\nАллаһҡа шөкөр, шундай ғаиләләр араһында минең туғандарым да бар. Килмәк ауылында Мөхтәрәмә менән Йомадил Хәмзиндар йәшәне. Атай-әсәй ауылда абруйлы кешеләр ине, өс ҡыҙға, 5 улға ғүмер бирҙеләр. Барлыҡ балалары ла иҫән, һәр береһе белем алып, үҙ аллы матур тормош көтә. Балаларын эшсән, изгелекле итеп үҫтерҙеләр. Үҙҙәре баҡыйлыҡҡа күсте инде.\nБиш ҡустым: Юлай, Айҙар, Әнсәр, Бәшир, Таһир, бер туғаным - Илмира ауылда йәшәйҙәр. Малайҙар мәктәпте тамамлағас, ир-ат бурысын үтәп, әрме сафында ла һынатманылар. Үҙҙәре һайлаған һөнәр буйынса хеҙмәт юлын башланылар. Донъя ҡорҙолар. Килендәрем дә уңғандар, аш-һыуға оҫталар, өйҙәре таҙа, бөхтә. Барыһы ла бәхетле парҙар. Үҙ ҡулдары менән матур итеп, күңел йылыһын һалып йорттар төҙөп инделәр. Һәр өйҙә бала тауышы, шатлыҡлы көлөү яңғырап тора. Хәҙер инде ҡустыларымдың улдары әрмегә барып, һалдат бутҡаһын ашап, иҫән һау йөрөп ҡайттылар.\nТуғаным да кейәүе менән матур итеп йәшәйҙәр. Ағалары менән аралашып, татыу ғүмер итәләр.\nТормош юлығыҙ-ҙа осраған ҡыйын-лыҡтарға баш эймәйенсә, көс һәм дәртегеҙҙе тыуған төйәгегеҙгә арнаған, уңған, тынғыһыҙ шәхес булып ҡалығыҙ.\nКитап һәм заман18.03.2015\nШундай исем аҫтында Иманғол китапханаһы мөдире Фәниә Хәйбуллина әҙәби кисә үткәрҙе.\nАуылда тәүге тапҡыр 1947 йыл өс изба-читальня ойошторола. үҙем ул саҡ «избач» вазифаһын биләгәс, эшмәкәрлеге тураһында һөйләп үттем. Унда район һәм өлкә гәзиттәренән, ил башлыҡтары сығыштары баҫылған брошюраларҙан башҡа китап булмаһа ла, район китапханаһынан килтереп Фадеевтың «Йәш гвардия», Полевойҙың «Ысын кеше тураһында повесть» кеүек әҫәрҙәрҙе лампа яҡтылығында алмашлап ҡысҡырып уҡый торғайныҡ. Йәштәр күп йөрөр ине.\n1970-1989 йылдарҙа китапханасы булып эшләгән әминә абдулла ҡыҙы Илһамова, ауылда китапхана асыу өсөн нисек итеп халыҡтан китап йыйыуҙары хаҡында һөйләне.\nКисәгә килеүселәр алдында хаҡлы ялдағы уҡытыусы Нурсилә Заһит ҡыҙы Бүләкова менән БР Яҙыусылар союзы ағзаһы, ауыл Советы башлығы Фәнил Нил улы Бүләков үҙҙәре яҙған шиғырҙарын уҡып ишеттерҙеләр.\nКитап уҡыусылар фекер алышҡанда, айырыуса Талха иниәтуллин, Ноғман Мусин, Зифа Ҡадирова һәм башҡа авторҙарҙың әҫәрҙәрен яратып уҡыуҙары хаҡында бәйән иттеләр. Яңы китаптар күберәк килтерелеүен һоранылар. Иманғол ауылының китап һөйөүселәре, бындай саралар йышыраҡ үтһен ине, тигән теләк белдерҙе. әҙәбиәт йылының Бөйөк Еңеүҙең 70 йыллығына тура килеүе лә эҙһеҙ үтмәҫ, тип ышанаһы килә.


ЯДОВИТЫЕ РАСТЕНИЯ 1. Большая медицинская энциклопедия от А до Я.\nРис. Ядовитые растения. Аконит алтайский\nРис. Ядовитые растения. Безвременник осенний\nРис. Ядовитые растения. Белена черная\nРис. Ядовитые растения. Болиголов\nРис. Ядовитые растения. Борщевик\nРис. Ядовитые растения. Бузина черная\nРис. Ядовитые растения. Волчье лыко\nРис. Ядовитые растения. Вороний глаз\nРис. Ядовитые растения. Дурман обыкновенный\nРис. Ядовитые растения. Заманиха высокая.\nРис. Ядовитые растения. Клещевина обыкновенная\nРис. Ядовитые растения. Красавка (белладонна)\nРис. Ядовитые растения. Ландыш майский\nРис. Ядовитые растения. Лютик едкий\nРис. Ядовитые растения. Мак снотворный\nРис. Ядовитые растения. Молочай (прутьевидный)\nРис. Ядовитые растения. Наперстянка пурпуровая\nРис. Ядовитые растения. Наперстянка шерстистая\nРис. Ядовитые растения. Паслен сладко-горький\nРис. Ядовитые растения. Паслен черный\nРис. Ядовитые растения. Спорынья\nРис. Ядовитые растения. Термопсис ланцетовидный\nРис. Ядовитые растения. Чемерица Лобеля\nРис. Ядовитые растения. Чистотел\nМ.П. ХОЛАНГИОЦЕЛЛЮЛЯРНОГО РАКА


Тормошто яратыу – үҙе ҙур һәләт\n31 Август 2010, 16:06\nБер кем дә был донъяға һәләтһеҙ тыумай, тиһәләр ҙә, һәләт – эске тауышты тойомлап, йәнеңә ятышлыһын, һәр көнөңдө биҙәп, үҙеңдең йәшәү рәүешенә һәм мәғәнәһенә әйләнгәнен һайлап ала белеү, минеңсә. Был йәһәттән мин һәләтлеләр исемлегенә иң тәүгеләрҙән мәҡәләмдең геройҙары Миңлегөл һәм Дауыт Кинйәбаевтарҙы индерер инем.\nКүгәрсен яҡтарына тәү ҡат юлым төшкәндә шау-гөр килгән Өфөнән һуң төпкөл булып тойолған Бикбулат ауылында тулы ҡанлы мәҙәни тормош ҡайнауын күҙ алдыма ла килтермәгәйнем. Апаруҡ оло йәштә булыуына ҡарамаҫтан, календарь битендәге һәр байрамға, һәр иҫтәлекле көнгә ҡыҙыҡлы һәм мауыҡтырғыс саралары менән ауыл халҡына рухи аҙыҡ өләшеүсе клуб мөдире Миңлегөл апайҙың тынғыһыҙлығы хайран итте. Бикбулат таланттары менән район мәҙәниәт һарайында З. Биишеваның хәтер кисәһендә бергә сығыш яһау бәхете лә тейҙе. Ләйлә Кинйәбай ҡыҙы Сафина башҡарыуында халыҡ йырҙары, Илшат Ғөбәевтың өҙҙөрөп гармун уйнауы моңһоҙҙарҙың да үҙәктәрен өҙҙө. З. Биишеваның «Көнһылыу» повесынан сәхнәләштерелгән өҙөк (төп ролдә – Миңлегөл Кинйәбаева үҙе) тамашасылар һөйөүен яуланы.\nҡасандыр биш балалы күмәк ғаиләгә килен булып төшкәс, һауынсы ла, лаборантка ла эштәрен атҡарған өс бала әсәһе, бәлки, шул ваҡытта үҙендә сәхнә «йондоҙ»ҙарына хас мөләйемлелек һәм ойоштороусы һәләте булыуын белмәгәндер ҙә. Бикбулат клубы, башҡа ауылдарҙағы һымаҡ, хан һарайҙарын хәтерләтмәһә лә, Миңлегөл Кинйәбаева намыҫлы хеҙмәте менән уны ҙур мәҙәниәт усағына әйләндерҙе. Йыл һайын үткән «Йәгеҙ әле, егеттәр!», «Йәгеҙ әле, ҡыҙҙар!», Әсәйҙәр, Ғаилә байрамдарында ауылдың йәше-ҡарты теләп ҡатнашты. Заһир Байыҡ, Гөлсөм Бикбулатова, Сәғиҙулла Байегет, Роберт Юлдашев, үҙебеҙҙең Нәғим Нуриманов һымаҡ сағыу «йондоҙ»ҙар бәләкәй генә ауыл сәхнәһендә ҙур концерттары менән халыҡты һөйөндөрҙө. Күп сараларҙы хәҙер клуб хеҙмәткәрҙәре балалар һәм уҡытыусылар ярҙамында еңел атҡарып сыҡһа, Миңлегөл апай йәштәрҙе, ауылдың ябай кешеләрен, инәйҙәрен сәхнәгә сығарҙы, үҙе лә мәҙәни эштәрҙең үҙәгендә ҡайнаны. Ауылдың йыр-моңға ғашиҡ инәйҙәре Менәүәрә Нуриманова, Зөһрә Иҫәнгилдина, Ләлә Сафина (хәҙер мәрхүмәләр инде), Ләйлә Сафина – район мәҙәниәт йортоноң фольклор төркөмө менән Башҡортостан көндәре аҙналығында Мәскәүҙә, бер нисә тапҡыр Өфөлә, Силәбе, Йылайыр һәм башҡа төбәктәрҙә сығыш яһап, Күгәрсен районының данын яҡлаған кешеләр. Таңһылыу Ғөбәева, Нәфисә Солтанморатова, Әлфиә ҡалҡаманова, Рәзифә Сафина, Мәймүнә Иҫәнгилдиналарҙың ҡабатланмаҫ моңон күптәр хәтерләйҙер. Башҡорт халҡының күркәм һыҙаттарын, йолаларын, быуындар бәйләнешен сағылдырған «Кәкүк сәйе», «ҡарға бутҡаһы», ҡаҙ өмәләре байрамдарын, халыҡ йырҙарын сәхнәләштереү, Шәжәрә байрамы, «Һаумыһығыҙ, ауылдаштар!», Урал ауыл советы биләмәһендәге Имәнйорт, Шығырыш ауылдарынан Бөйөк Ватан һуғышына китеп кире ҡайтмағандарҙы иҫкә алыу кисәләре кеүек милли колорит һәм тәрән мәғәнә һалынған мәҙәни-тәрбиәүи саралар ауыл халҡы күңелендә яҡты эҙ ҡалдырҙы. Шуныһы ҡыуаныслы, Миңлегөл Кинйәбаеваның хеҙмәте лайыҡлы баһаланды – Рәсәй Федерацияһы Хөкүмәтенең Почет грамотаһы менән бүләкләнде, бөгөн ул – мәҙәниәт хеҙмәте ветераны.\nЙәмәғәтенең донъяға ҡарашын, йәшәү ҡанундарын уртаҡлашып, рухи камиллашыу ниәте менән дин юлына баҫҡан Дауыт Мәхийән улын Күгәрсен районында белмәгән кеше юҡ. Заманында ябай эшсенән алып ауыл хакимиәте башлығы ла булған ир уҙаманы хәҙер – Бикбулат ауылы мәсете хәҙрәте.\n– Электән мәсет юлын тапаһам да, уға ныҡлы баҫыуыма, үҙемде Хоҙайға бағышлауыма ни бары алты йыл, динһеҙ үткән ғүмерем үкенесле, – ти ул. – Дин юлына баҫыу менән ауырыуҙарың, насар уйҙарың онотолоп, донъяға ҡарашың үҙгәрә. Хоҙай биргән һәр көнгә, һәр нәмәгә шөкөр итеп һөйөнөү, изге ғәмәлдәр генә ҡылыу теләге тыуа. Ауылдарға нур, йәм биргән мәсетебеҙ иманға саҡыра. Тик яҡшы яҡҡа үҙгәреү тейешле дәрәжәлә түгел. Гүзәл, ҡунаҡсыл, киң күңелле милләттәштәребеҙҙең күбеһе бөгөн тупаҫҡа әйләнеп бара. Диндең, ололарға ихтирамдың аҡһауы – насар күренеш. Ваҡытында аҡылыбыҙға килмәһәк, иманһыҙлыҡ, эскелек һаҙлығына батып, милләтебеҙҙең юҡҡа сығыуы ла ихтимал.\nКүп ерҙә иман йорттарына халыҡ әҙ йөрөгәндә Бикбулат ауылы мәсетенә аҡһаҡалдарҙың теҙелешеп йома намаҙына ашыҡҡанын күреү, моңло аҙан тауышын ишетеү – үҙе ҙур бәхет. Унда эшләгән «Иман нуры» түңәрәгенә йөрөгән бәләкәстәрҙе күреп тә күңел һөйөнә. Тик бөтә йәштәрҙе изге юлға баҫтырыу өсөн хәҙрәттең генә көсө етмәй шул.\nДауыт хәҙрәт диндең әһәмиәтен, асылын халыҡ аңына еткереүсе, заманса еңел-елпе йәшәргә яратыусыларға ҡаршы төшөп, изге юлға баҫырға, иманға ҡайтырға өндәһә, оптимистик рухлы тормош юлдашы Миңлегөл апай кешеләрҙең йөрәгенә йыр-моң, күңелле ял бүләк итеп, ябай халыҡтың мәҙәниәтлелеген юғары кимәлгә күтәреүгә күп көс һала. Тәү ҡарашҡа ғына икеһе төрлө юҫыҡта һымаҡ тойолған ғаилә ағзаларын берләштергән көс – татыулыҡ, тормошҡа берҙәм ҡараш. Сөнки дин һәм мәҙәниәт йәшәйешебеҙҙең бер-береһенән айырылғыһыҙ тармағын тәшкил итә, икеһенең дә нигеҙендә – әхлаҡи тәрбиә, рухи сафлыҡҡа, камиллашыуға, мәҙәнилеккә ынтылыш, тормошто һәм кешеләрҙе эскерһеҙ яратыу.\nКүгәрсен районының «Мораҙым» гәзите хәбәрсеһе.


Йәрмәкәй башҡортоноң әйткәне | Всемирный курултай башкир\nЕтмәһә, Ҡырым башҡорттары ҡоролтайы етәксеһе Даларис ағай Имелбаев батыр яҡташыбыҙҙың ҡаһарманлығы, ошонда йәшәүе хаҡында һөйләп алып китте. Бына бит: ҡаланың сағыу урындарының береһендә батырҙары менән дан ҡаҙанған милләтемдең ғәййәрлеген тағы ла бер тапҡыр иҫкә төшөрөп, Ғәли Әхмәт улы Мәжитовтың исеме яҙылып, һүрәте ҡуйылған!\nСара һуңында әүҙем йәмәғәт ағзаларына район хакимиәте башлығы Илшат Райманов Рәхмәт хаттары тапшырҙы. Уға Әбүзәр Мөхәмәтйәнов, Ратмир Муллағәлиев, Рәмис Ғәбиҙуллин, Розалия Миңлебаева, Мәғдәнис Сиражева лайыҡ булды. Районда башҡорт теле дәүләт теле булараҡ ҡына түгел, ә туған тел булараҡ та өйрәнелһен ине. Бөгөн Йәрмәкәй районында башҡорт булмаған 1278 баланың 1027-һе башҡорт телен дәүләт теле булараҡ өйрәнә. Был һәйбәт, әммә туған тел булараҡ башҡорт балаларының үҙ теленә ынтылып үҫеүе шарт. Ғөмүмән, башҡаларға телде өйрәтергә тырышҡансы, беҙгә, башҡорттарға, үҙ телебеҙҙе бар тулылығында, һәр диалектын белеп өйрәнһәк, яҡшыраҡ булыр ине! Матур сығыштар, төплө фекерҙәр ишетеп ҡайттыҡ беҙ Йәрмәкәй еренән. Улар Башҡортостан Республикаһын бар иткән халыҡ вәкиле. Милли асылды яҡлайбыҙ, тип торалар.\n« Силәбеләр бер ҡоролтайға тупланды\nБашҡортлоғоң ғәмәлеңдә сағылһын! »